text: Faldt i tung søvn på motorvejen
  23 november 2013 kl. 10.29
  En 26-årig bilist faldt tidligt i morges i søvn bag rattet på motorvejen ved Vejle. Han var påvirket.
  Det var en anden bilist, der havde ringet til politiet og meldt, at der var en slingrende bil på motorvejen.
  Da politiet kom, holdt den 26-årige mand i nødsporet, skriver vafo.dk.
  Han var faldet i så dyb søvn, at han var svær at vække.
  Han blev taget med på stationen, og sigtes nu for spiritus- eller narkokørsel.
  